cy cy en de su cy cy cy en de en cy en fr cy cy de en en cy en cy cy cy de en cs es en cy en en de ca cy en cy cy cy en cy en en cy cy cy cy cy cy cy fr cy cy cy cy cy cy es ca cy cy cy cy cy fr cy en cy cy cy cs cy cy cy cy cy cy cy cy cy en cy cy cy cy cy cy cy cy cy cy cy cy cy cy cy cy cy cy cy cy cy cy de cy cy cy kw cy cy cy cy en cy en en cy cy be cy cy en cy cy cy en cy cy en cy en cy de cy ca cy cy cy cy cy cy cy cy cy cy en cy es cy cy en cy cy cy cy cy en cy cy fr cy cy cy cy cy cy cy cy de es su cy cy cy en de en cy en fr cy cy de en cs es de en en cy en en cy cy cy en cy en en en de ca cy en cy cy cy en
Gwneud Cais am Waith Trwsio
Gofal a Thrwsio Conwy a Sir Ddinbych
Mae Gorwel yn darparu ystod o wasanaethau cymorth i bobl hŷn, pobl sy'n cael eu heffeithio gan gamdriniaeth ddomestig a digartrefedd.
Darparu gwasanaethau rhagorol sy’n cefnogi pobl i fyw yn ôl eu dewis
Uned fusnes o fewn Grŵp Cynefin yw Gorwel. Prif ffocws Gorwel yw darparu gwasanaethau cefnogi yn y meysydd trais yn y cartref ac atal digartrefedd. Mae Gorwel yn weithredol mewn tair sir yng ngogledd Cymru ac yn darparu cefnogaeth i hyd at 500 o ddefnyddwyr gwasanaeth yr wythnos gan gyflogi 54 aelod o staff. Mae prosiectau Gorwel yn cynnwys llochesi, cynlluniau tai â chefnogaeth, gwasanaethau plant a phobl ifanc, cefnogaeth yn y gymuned a gwasanaeth ymgynghorwyr annibynnol trais yn y cartref.
Gall y math o gefnogaeth a ddarperir gynnwys:
• Cymorth gyda sgiliau bywyd a sgiliau byw’n annibynnol
• Cymorth i sefydlu cysylltiadau a gweithgareddau cymdeithasol a chymunedol
• Cynorthwyo gyda rheoli cyllid ac uchafu incwm, llunio a chadw at gyllideb a hawlio budd-daliadau lles.
• Cymorth i ymateb i faterion tai a chadw tenantiaeth
• Cymorth i fanteisio ar gyfleoedd addysg, hyfforddiant a chyflogaeth
• Cefnogaeth i fynychu cyfarfodydd gyda asiantaethau allanol.
• Cyngor a chefnogaeth i ddilyn ffordd o fyw iach ac egnïol
• Cefnogaeth i wella ansawdd bywyd a llesiant.
• Cyfeirio at wasanaethau eraill lle bo’n briodol.
Gwasanaethau Trais yn y Cartref Gwynedd ac Ynys Môn
Rhif ffôn 03001112121 e-bost gorwel@gorwel.org
Mae Gorwel yn darparu Gwasanaeth Trais yn y Cartref yng Ngwynedd ac Ynys Môn gan gynnwys tair lloches mewn tri lleoliad cyfrinachol sydd yn llety argyfwng 24 awr, 7 diwrnod yr wythnos i ferched a’u plant sydd yn dianc o Drais yn y Cartref. Mae’r llochesi’n cefnogi 9 o ddefnyddwyr gwasanaeth (a’u teuluoedd) ar unrhyw un amser.
Mae’r Cynllun Cefnogaeth Symudol yn gwasanaethu merched, dynion a’u teuluoedd yng Ngwynedd ac Ynys Môn. Mae’r cynllun yn cefnogi 30 o ddefnyddwyr gwasanaeth ar unrhyw un amser.
Ymgynghorydd Annibynnol Trais yn y Cartref (IDVA)
Mae gwaith Ymgynghorydd Annibynnol Trais yn y Cartref yn rôl arbenigol ac yn gweithio gydag asiantaethau eraill, yn bennaf yr heddlu, i gefnogi unigolion risg uchel drwy gynnig gwasanaethau arbenigol gan gynnwys darparu offer a/neu fesurau diogelu. Mae niferoedd y defnyddwyr gwasanaeth yn amrywio yn ddibynnol ar y galw.
Mae gan Gorwel Siop Un Stop yn Nolgellau, Gwynedd a Llangefni, Ynys Môn sy’n cynnig gwasanaeth holistig i unigolion sy’n dioddef o drais yn y cartref.
Derbyniwyd grant cyfalaf gan Lywodraeth Cymru i sefydlu Uned Symudol Gwybodaeth a Chefnogaeth er mwyn cynnig gwasanaeth i ddioddefwyr trais yn y cartref sy’n byw mewn ardaloedd gwledig ble mae diffyg trafnidiaeth gyhoeddus. Bydd hefyd yn gwella’r ddarpariaeth yn lleol ac yn cynyddu’r cyfleoedd i bobl gyfarfod mewn lle diogel anhysbys.
Gwasanaethau Atal Digartrefedd yng Ngwynedd, Sir Ddinbych ac Ynys Môn
Mae Cynllun Llys Seion yn safle gyda 6 o fflatiau ym Mhwllheli ar gyfer unigolion a theuluoedd digartref er mwyn cynnig cefnogaeth a chyngor i fyw yn annibynnol. Mae’r cynllun yn cefnogi 6 o ddefnyddwyr gwasanaeth ar unrhyw un amser.
Cysylltwch â digartrefedd@gorwel.org / 01758 703087
Mae’r Cynllun Cefnogaeth Symudol yn wasanaeth ar draws Gwynedd i gefnogi teuluoedd ac unigolion i gynnal eu cartref yn llwyddiannus ac annibynnol. Mae’r cynllun yn cefnogi 12 o ddefnyddwyr gwasanaeth ar unrhyw un amser.
Cysylltwch â digartrefedd@gorwel.org / 01758 703087
Cynllun Cydgysylltydd Digartref Arfon
Nod y gwasanaeth yw darparu gwasanaeth cefnogi o ansawdd uchel mewn perthynas â thai ar gyfer pobl sengl a theuluoedd 16 oed a throsodd, sydd ag anghenion aml gefnogaeth a allai gynnwys cyfuniad o faterion megis digartrefedd, camddefnyddio sylweddau, cefndir o droseddu, iechyd meddwl a phroblemau anabledd dysgu lefel isel. Bydd y gwasanaeth yn targedu’r bobl hynny sydd ag anghenion cefnogaeth uchel:
Cysylltwch â cydgysylltydd@gorwel.org / 01758 703087
Prosiect tai â chefnogaeth ar gyfer pobl ifanc rhwng 16-25 oed ac sydd wedi ei leoli yn Ninbych yw’r Hafod. Bydd staff yn gweithio gyda phobl ifanc er mwyn cynllunio ar gyfer eu dyfodol drwy gynorthwyo ac annog sgiliau i reoli tenantiaeth ac i feithrin sgiliau er mwyn cael mynediad i waith. Mae’r cynllun yn cefnogi 6 o ddefnyddwyr gwasanaeth ar unrhyw un amser.
Cysylltwch â hafod@gorwel.org / 01745 818497
Mae’r Hafod yn cydweithio’n agos gyda HWB Dinbych sydd yn rhan o’r un adeilad. Mae’r HWB yn trefnu gweithgareddau ar gyfer pobl ifanc i’w cynorthwyo i baratoi ar gyfer y dyfodol. Er enghraifft, bydd cyfleodd i ddysgu sgiliau newydd ac i chwilio am waith.
Cynllun Cefnogaeth Symudol Yr Hafod
Mae’r gwasanaeth ar gael i bobl ifanc rhwng 16-25 oed sydd angen cefnogaeth i sefydlu a chynnal eu tenantiaeth yn y gymuned. Mae’r cynllun yn cefnogi 6 o ddefnyddwyr gwasanaeth ar unrhyw un amser.
Cysylltwch â hafod@gorwel.org / 01745 818497
Cynllun Cefnogaeth Symudol Iechyd Meddwl
Cynllun i gefnogi unigolion yn y gymuned sy’n dioddef o salwch meddwl. Mae’r cynllun yn cefnogi 12 o ddefnyddwyr gwasanaeth ar unrhyw un amser.
Cysylltwch â iechydmeddwl@gorwel.org / 01745 818497
Cynllun Cefnogaeth Symudol Pobl Hŷn
Mae’r prosiect yn darparu cefnogaeth sy’n gysylltiedig â’r cartref i bobl 55 oed a hŷn yn Ynys Môn. Darperir y gwasanaeth 7 diwrnod yr wythnos, 9am – 5pm, ac mae’n darparu cymorth tymor byr, tymor canolig a thymor hir i alluogi pobl hŷn i fyw mor annibynnol ag y bo modd. Mae’r cynllun yn cefnogi isafswm o 150 o ddefnyddwyr gwasanaeth ar unrhyw un amser.
Cysylltwch â poblhyn@gorwel.org / 0300 111 0226
“Braf cael rhywun yno, wedi rhoi cymaint o gymorth a chefnogaeth i mi i reoli fy arian a’m cartref.”
“Maent bob amser yn mynd y tu hwnt i’r gofyn. Mae’r staff cefnogi wedi bod yn ffantastig, y ffordd maen nhw’n siarad gyda chi, byth yn edrych i lawr arnoch chi.”
“Derbyniais gefnogaeth emosiynol a chefnogaeth gyda phroblemau cael mynediad i’m plentyn. Wedi bod trwy’r llys a’m helpu gyda materion cyfreithiol. Maent wedi bod yn fendith.”
“Maent yn gwrando ar yr hyn sydd gennych i’w ddweud ac yn ymateb o fewn amser rhesymol.”
“Rwy’n derbyn cefnogaeth dda iawn, maen nhw’n sortio fy mhroblemau tai, wedi fy helpu trwy brofedigaeth, ac wedi fy rhoi mewn cysylltiad â’r Tîm Iechyd Meddwl.”
“Mae fy ngweithiwr cefnogi yn gwrando ac yn cymryd sylw. Rwy’n teimlo’n gyfforddus yn ei chwmni. Os nad yw hi’n gwybod rhywbeth, mae’n dod yn ôl ataf gyda’r ateb.”
“Ni allaf ganu eu clodydd ddigon. Nid wyf yn gwybod beth fyddwn i wedi’i wneud hebddynt.”
“Bu iddynt ddarparu cefnogaeth i mi mewn perthynas â gweithgareddau hamdden er mwyn gwella fy iechyd meddwl – mynediad i’r clwb hwylio, gwersi cyfrifiaduron a grwpiau cerdded. Bu i’m Gweithiwr Cefnogi fy helpu i gael grant ar gyfer fy nhrwydded yrru. Rwyf bellach nôl mewn gwaith, yn gweithio rhan-amser.
Gwneud Safiad Ein cartrefi, ein pobl, ein problem ni.
Mae cam-drin domestig yn un o’r prif faterion yn ein cymdeithas heddiw. Mae gwir faint y broblem yn anodd i’w ganfod gan nad yw cyfran fawr o achosion o gam-drin domestig yn cael eu riportio, ond mae astudiaethau’n awgrymu fod milynau o bobl yn cael eu heffeithio gan hyn bob blwyddyn. Mae’n drasig fod dwy fenyw yn cael eu lladd bob wythnos gan eu partneriaid neu gyn-bartner.
Yn 2017, dewisodd Llywydd Sefydliad Tai Siartredig (STS), Alison Inman, godi ymwybyddiaeth am gam-drin domestig a chefnogi Cymorth i Ferched. Ar ôl hynny, cyhoeddodd yr Is-lywydd, Jim Strang, y byddai ef yn parhau i gefnogi’r un achos pan ddaw’n lywydd STS yn 2018/19.
Mae Grŵp Cynefin wedi cytuno i weithredu’r pedwar ymrwymiad penodol isod er mwyn rhoi cymorth i bobl sy’n profi cam-drin domestig:
1. Rhoi polisi yn ei le a’i seilio’n gadarn er mwyn cefnogi trigolion sy’n cael eu heffeithio gan gam-drin domestig
2. Rhoi gwybodaeth am wasanaethau lleol a chenedlaethol sy’n rhoi cymorth i bobl sy’n profi cam-drin domestig ar ein gwefan
3. Rhoi Polisi Adnoddau Dynol yn ei le i gefnogi aelodau o staff a all fod yn profi cam-drin domestig
4. Penodi pencampwr ar lefel uwch o fewn Grŵp Cynefin i fod yn gyfrifol am y gwaith a wneir i roi cymorth i bobl sy’n profi cam-drin domestig
Gweler y dolenni defnyddiol isod:
The Domestic Abuse Housing Alliance’s (DAHA)
Partneriaeth rhwng 3 asiantaeth sy’n arwain y newid am bolisïau a strategaethau cydlynol er mwyn mynd i’r afael â cham-drin domestig yn fyd-eang. Am fwy o wybodaeth ewch yma.
Cymorth i Ferched Cymru
Mae Cymorth i Ferched Cymru yn cael ei redeg mewn partneriaeth rhwng Cymorth i Fenywod a Refuge, mae hwn yn wasanaeth cenedlaethol i fenywod sy’n dioddef trais yn y cartref, eu teulu, eu ffrindiau, eu cydweithwyr ac eraill sy’n galw ar eu rhan.
Cysylltwch â: Llinell Gymorth Genedlaethol Trais yn y Cartref 24 awr am ddim: 0808 2000 247 ewch i’r wefan yma
Mae prosiect Cymru Ddiogelach Cymru yn darparu cefnogaeth i ddynion Heterorywiol, Hoyw, Deurywiol a Thrawsrywiol sy’n dioddef cam-drin domestig gan bartner.
Cysylltwch â: 0808 8010321 neu ewch i’r wefan yma
Cynllun Cydgysylltydd Digartref Arfon: Taflen wybodaeth
Cynllun Pobl Hŷn Mon: Taflen wybodaeth
Cynlluniau Atal Digartrefedd Gwynedd: Taflen wybodaeth
Mae nifer o ardaloedd gwledig yn pryderu ynglyn â‘r effeithiau diwylliannol…
Digartrefedd yw’r ffurf fwyaf eithafol o allgau cymdeithasol, a gall gael…
Mae Bus Stop yn brosiect datblygu cymunedol symudol.
Canolfan Fenter Congl Meinciau
Rhan o brosiect “Tai, iaith, gwaith”, mae’r ganolfan ar safle wrth ymyl…
Cymorth i fyw yn annibynnol.
Gofal a Thrwsio Conwy a Sir Ddinbych
Canolfan sydd yn cynnig cyfleoedd addysg a gwaith yn Ninbych.
Cynllun grant hyd at £500 sydd ar gael i grwpiau o fewn ardal weithredol Grŵp…
Hwyluswyr Tai Gwledig »
Mae nifer o ardaloedd gwledig yn pryderu ynglyn â‘r effeithiau diwylliannol ac economaidd oherwydd prinder tai fforddiadwy ar gyfer pobl ifanc a gweithwyr allweddol lleol.
Gwybodaeth am Fudd-daliadau »
A ydych chi'n sicr eich bod yn derbyn y budd-daliadau rydych yn gymwys i'w derbyn? Rydym wedi crynhoi y prif fudd-daliadau sydd ar gael isod, ond os ydych yn dal yn ansicr am unrhyw agwedd, cysylltwch â ni.
Adborth, Canmol a Chwyno »
Rydym bob amser yn anelu i ddarparu gwasanaethau rhagorol, ond ni allwn wneud hyn heb wybod beth gredwch chi yr ydym ni’n ei wneud yn dda a lle rydym ni angen gwella.
Cartrefi i Brynu / Rhent Canolraddol
Lansiwyd cofrestr Tai Teg mewn partneriaeth rhwng cymdeithasau tai’r rhanbarth, yr awdurdodau…
Gwneud Cais am Waith Trwsio
Mae Grŵp Cynefin yn darparu gwasanaeth trwsio tai ac yn ymrwymo i ddarparu eiddo sydd mewn cyflwr…
Mae Grŵp Cynefin yn cynnig cyfle i unigolion sy’n awyddus i ddatblygu gyrfa yn y maes tai mewn…
Oes gennych chi gwestiwn neu angen cymorth i ddod o hyd i’r wybodaeth rydych ei angen? Yna,…
Asiantaethau Tai yn cyd-weithio i gefnogi Bargen Twf Gogledd Cymru Mae grŵp o chwe asiantaeth tai lleol wedi dod at ei gilydd mewn menter ar y cyd cyffrous i gyflymu datblygiad tai fforddiadwy newydd i gefnogi dosbarthiad Bargen Twf Gogledd Cymru.
Mawrth 4 Rhagfyr 2018
Lansio gardd gymunedol newydd i helpu lles pobl hŷn Mae pobl hŷn Ynys Môn yn codi rhawiau a ffyrch i ymladd unigrwydd mewn gardd gymunedol sydd newydd ei hagor.
Mawrth 27 Tachwedd 2018
Mae cynllun cynilo newydd sy’n rhoi bonws o hyd at £1,200 i bobl ar incwm isel wedi’i lansio Mae menter Cymorth i Gynilo’r Llywodraeth, sydd ar gael i bobl sy’n hawlio credydau treth a chredyd cynhwysol, yn gwobrwyo pobl sy’n cynilo gyda 50c ychwanegol am bob £1 sy’n cael ei gynilo.
Mercher 7 Tachwedd 2018
Dilynwch ni ar Facebook Twitter
Adborth, Canmol a Chwyno
Cartrefi i Brynu / Rhent Canolraddol
Rhent a Rheoli Arian
Gwneud Cais am Waith Trwsio
Canolfan Fenter Congl Meinciau
Gofal a Thrwsio Conwy a Sir Ddinbych
Hawlfraint © 2018 | webdev MX10 | Hafan | Amdanom ni | Cysylltwch a ni | Polisi Cwci